בית הכנסת בסיינה

בית הכנסת סיינה (באיטלקית: Sinagoga di Siena) הוא בית כנסת בסיינה, איטליה שנבנה במאה ה-18.

רקע
קהילה יהודית משמעותית מתועדת בסיינה החל מהמאה ה-14. בשנת 1571 הגביל בית מדיצ'י את מגורי היהודים לשכונה מוגדרת, או לגטו, ובשכונה זו הוקם בית כנסת ברחוב ויקולה דל סקוטה קרוב מאוד לפיאצה דל קמפו. היהודים שוחררו מהדרישה לגור בגטו בשנת 1860.

בית הכנסת הנוכחי הוקם בשנת 1786 באתר בית הכנסת הישן. מכיוון שנאסר על יהודים באותה תקופה לבנות בתי תפילה שניתן לזהותם מהרחוב, חזית האבן של בניין ארבע הקומות היא פשוטה, הדומה לבנייני מגורים שכנים. אולם התפילה ממוקם בקומה הראשונה (קומה אחת ממפלס הרחוב). הפנים מעוצב בסגנון נאו-קלאסי, עם תקרת בארוק גבוהה עם לוח גדול ועליו עיטור של עשרת הדיברות. מרפסות בקומות השלישית והרביעית של הבניין משקיפות לחדר מעוצב בסגנון הבארוק. הרהיטים מסודרים בסגנון ההיסטורי המיוחד לקהילה היהודית באיטליה, עם הבימה במרכז החדר. ארון הקודש הוא ארון העשוי שיש קלאסי עם עמודי שיש ומכלול המתנשא כמעט לגובה החדר.Annie Sacerdote, The Guide to Jewish Italy, Marsillio, 2004, pp. 152 ff.

האדריכל היה ג'וזפה דל רוסו מפירנצה, הבונים הראשיים היו ניקולו אינדה ופייטרו רוסי.Sienna, New Practical Guide, Bonechi Edizione il Turismo, , p. 101
ימין|ממוזער|200x200 פיקסלים|בית הכנסת. מבט מבחוץ
בית הכנסת פתוח למבקרים.

גם בית הקברות היהודי ההיסטורי של סיינה שרד ופתוח למבקרים.

ימין|ממוזער|200x200 פיקסלים|ארון הקודש בבית הכנסת

קישורים חיצוניים



 הערות שוליים 

סיינה
קטגוריה:סיינה: מבנים